लखनऊ. सपा शासनकाल में फर्जी राशन कार्ड के जरिये अरबों रुपये का घोटाला मामले में कार्रवाई की फाइल यूपी सरकार के अधिकारियों के ऑफिस में धूल फांक रही हैं। एसआईटी की तरफ से 49 आरोपियों के खिलाफ एफआईआर दर्ज करने की अनुमति मांगने से जुड़ी फाइल 4 माह बाद आज भी प्रमुख सचिव गृह के ऑफिस में धूल फांक रही है। बीजेपी के पूर्व प्रदेश अध्यक्ष डॉ. लक्ष्मीकांत वाजपेयी ने बताया कि मुख्यमंत्री योगी आदित्यनाथ से मिलकर इस मामले में तत्काल कार्रवाई की मांग की है।